गडकरी बोले- इंडिया का रोड नेटवर्क अमेरिका के बाद दुनिया में दूसरे नंबर पर
India's Road Network - India's Road Network Expands by 59% in 9 Years. ट्रांसपोर्ट एंड हाईवे मिनिस्टर नितिन गडकरी ने मंगलवार (27 जून) को कहा कि पिछले 9 साल में भारत के रोड नेटवर्क में 59% की ग्रोथ हुई है
ट्रांसपोर्ट एंड हाईवे मिनिस्टर नितिन गडकरी ने मंगलवार (27 जून) को कहा कि पिछले 9 साल में भारत के रोड नेटवर्क में 59% की ग्रोथ हुई है। रोड नेटवर्क के मामले में भारत अब दुनिया में दूसरा सबसे बड़ा देश भी बन गया है।
भारत का रोड नेटवर्क अब 1,45,240 km का हुआ
यूनियन मिनिस्टर नितिन गडकरी ने बताया कि भारत का रोड नेटवर्क अब 1,45,240 km का हो गया है, जो 2013-14 में 91,287km का था। रोड ट्रांसपोर्ट एंड हाईवे मिनिस्टर नितिन गडकरी ने यह बातें दिल्ली में 'सरकार की 9 साल की उपलब्धियां' विषय पर एक कॉन्फ्रेंस को संबोधित करने के दौरान कही हैं।
पिछले 9 सालों में भारत ने रोड सेक्टर में 7 वर्ल्ड रिकॉर्ड बनाए
नितिन गडकरी ने कहा कि पिछले 9 सालों में भारत ने रोड सेक्टर में 7 वर्ल्ड रिकॉर्ड बनाए हैं। उन्होंने कहा, 'आज भारत का रोड नेटवर्क अमेरिका के बाद दुनिया में दूसरे नंबर पर पहुंच गया है। मंत्री ने आगे बताया कि टोल से रेवेन्यू अब बढ़कर 41,342 करोड़ रुपए हो गया है, जो 2013-14 में 4,770 करोड़ रुपए था।
2030 तक टोल से रेवेन्यू 1.3 लाख करोड़ रुपए तक का हो जाएगा
गडकरी ने कहा, 'सरकार का टारगेट 2030 तक टोल रेवेन्यू को 1.3 लाख करोड़ रुपए तक बढ़ाना है। फास्टैग के यूज से टोल प्लाजा पर वेटिंग टाइम को 47 सेकंड तक कम करने में मदद मिली है। उन्होंने बताया कि सरकार इसे 30 सेकंड से भी कम करने के लिए कई उपाय कर रही है।
ये खबरें भी पढ़ें ...
गडकरी ने कहा- ट्रकों में अब AC केबिन होंगे: 2025 से यह अनिवार्य हो जाएगा, ड्राइवरों की सेहत ठीक रखने में मदद मिलेगी
2025 से ट्रक ड्राइवरों के लिए एयर कंडीशन्ड केबिन कम्पल्सरी हो जाएगा। सड़क परिवहन और राजमार्ग मंत्री नितिन गडकरी ने मंगलवार को इसकी घोषणा की। सरकार ने यह फैसला देश के लॉजिस्टिक्स क्षेत्र में लागत कम करने, लंबी यात्रा के दौरान ड्राइवरों के स्वास्थ्य पर पड़ने वाले विपरीत असर को कम करने और सड़क हादसों को रोकने के लिए लिया है। पूरी खबर पढ़ें...
फास्टैग से दोगुनी हुई सरकार की कमाई: 5 साल में टोल कलेक्शन 22,820 करोड़ रुपए से बढ़कर 50,855 करोड़ पहुंचा
इस साल यानी पहले 6 महीनों में 19 जून तक सरकार को फास्टैग से 28,180 करोड़ रुपए की कमाई हुई। 2021 से 2022 के बीच फास्टैग से हुई कमाई में 46% का इजाफा हुआ है। ये 34,778 करोड़ रुपए से बढ़कर 50,855 करोड़ रुपए पर पहुंच गई। पूरी खबर पढ़ें... 